Colmar
Store norske leksikon,Geografi,Verdens geografi,Europa,Frankrikes geografi
Colmar er en by i Frankrike, i regionen Grand Est, hovedstad i departementet Haut-Rhin, 15 kilometer vest for Rhinen. Byen har 69 105 innbyggere (2017).
Det finnes noe tekstil- og metallvareindustri (blant annet produksjon av kulelager og landbruksmaskiner) i byen.Den indre bydelen har bevart sitt særpreg med trange og krokete gater og mange eldre bygninger, blant annet St. Martins-kirken fra 1234 til 1366 og dominikanerklosteret Unterlinden fra 1200 til 1300-tallet (nå museum). Her finnes Matthias Grünewalds berømte Isenheim-altertavle. Colmar ble fri riksstad i 1226. Byen var fransk fra 1673 til 1871, fra 1918 til 1940 og igjen fra 1945. Les mer i Store norske leksikon Frankrike Frankrikes geografi Frankrikes historie